# Mari Pau Huguet

Mari Pau Huguet (Estopanyà, 11 d'agost de 1963) és una presentadora de televisió catalana, amb una trajectòria professional molt vinculada a Televisió de Catalunya, que viu a Lleida.

## Biografia

Va estudiar a les Escoles Nacionals de la Bordeta, a la Sagrada Família de Lleida, a l'Institut Màrius Torres de Lleida, i a la Universitat de Lleida (El Roser), on va cursar Filologia romànica. Es llicencià en filologia romànica a la Universitat de Tolosa i també parla alemany, francès, anglès, italià, portuguès i xinès.
Fou locutora de diversos programes a diversos programes de Ràdio Terraferma de la Cadena 13 des del 1983. Des del 1986 treballa a Televisió de Catalunya, on va començar sent presentadora de continuïtat i on ha estat presentadora i conductora al concurs del Filiprim i Migdia, la transmissió de Cavalcades de Reis, les Festes de la Mercè, les campanades de Caps d'Any, l'espai De Vacances, el Mag Magazine, Com a casa, Bon dia Catalunya, L'hora de Mari Pau Huguet, En directe Mari Pau, Bojos pel ball, Crònica d'avui, Connexions, Dies de tele, Zona de ball, En directe i TVist. Com a actriu ha participat en sèries com Nissaga de poder, El cor de la ciutat, Plats bruts, Lo Cartanyà, Polònia. En el teatre ha fet de narradora a l'obra Oliver Twist de Coco Comin. A Catalunya Ràdio va fer el programa Cafè amb gel. Ha publicat el llibre Anem a ballar?
Des del 2010 treballa al servei del Defensor de l'Audiència de Televisió de Catalunya.

## Reconeixements

* 1989 i 1990. 2 TP d'Or a la millor presentadora.
* 1991. Premi Òmnium Cultural, pel programa Com a casa.
* 1996. Premi Zapping (millor presentadora).
* 2004. Micròfon de plata. Premi Apei (Associació de Professionals i Informadors de Ràdio i TV), millor presentadora.
* 2019. Premi d'Honor a la trajectòria del Zoom Festival.

## Referències

* ↑ TV3. «Les amigues de Mari Pau Huguet, el dia del seu aniversari». Tot es mou. [Consulta: 11 agost 2022].
* ↑ «M.Pau Huguet». Fundació Romea. [Consulta: 29 gener 2024].
* ↑ Serra, Màrius «Lleida: Progreso y Recuerdo». La Vanguardia, 09-10-2007 [Consulta: 29 novembre 2014].
* 1 2 3 «Mari Pau Huguet, periodista i presentadora de TV3». acrfals.com. Associació Cultural Recreativa. Arxivat de l'original el 16 d’agost 2018. [Consulta: 21 gener 2023].
* ↑ «Qui és qui en pantalla». A: Televisió de Catalunya. Barcelona: Televisió de Catalunya, 1987, p. 155.
* ↑ «Mari Pau Huguet, inèdita i sorprenent intervenció parlant un perfecte xinès». [Consulta: 22 octubre 2020].
* ↑ Navarro, Raúl. «Mari Pau Huguet torna i revela el patiment que va viure a TV3: «No li desitjo a ningú»». CatalunyaDiari.com, 16-12-2022. [Consulta: 17 desembre 2022].
* ↑ País, El «El programa de Mari Pau Huguet cambia de título y de formato» (en castellà). El País [Madrid], 14-10-1999. ISSN: 1134-6582.
* ↑ «Mari Pau Huguet, «el espíritu de TV3»» (en castellà), 03-03-2003. [Consulta: 21 gener 2023].
* ↑ Martin, Manuel Ramos «TV-3 revisa sus 20 años de historia con el programa matinal 'Dies de tele', un magacín de 90 minutos» (en castellà). El País [Madrid], 09-03-2003. ISSN: 1134-6582.
* ↑ TV3. «Mari Pau Huguet, nova presentadora d'"En directe"», 13-02-2004. [Consulta: 21 gener 2023].
* ↑ «Mari Pau Huguet: "La gent pel carrer em diu 'et trobem a faltar', i això s'agraeix molt"». ARA, 16-05-2011 [Consulta: 29 novembre 2014].
* ↑ Llumà, Núria Juanico «Mari Pau Huguet: "A TV3 no podíem portar alguns convidats perquè venien de fora i parlaven castellà"». Ara.cat.
* 1 2 «Awards». Imdb.com. imdb. [Consulta: 29 novembre 2014].
* ↑ «Premi Òmnium de Comunicació». omnium.cat. Òmnium Cultural. Arxivat de l'original el 5 de desembre 2017. [Consulta: 29 novembre 2014].
* ↑ Europa Press «APEI premia Bassas, Tàpia, Arús, Mari Pau Huguet i el 'Segre' amb el micròfon de plata». Vilaweb, 14-10-2004 [Consulta: 29 novembre 2014].
* ↑ «Mari Pau Huguet recollirà el Premi d'Honor a la trajectòria en el festival Zoom d'Igualada». Regió7.cat, 12-11-2020. [Consulta: 16 abril 2020].

## Enllaços externs

* Entrevista a Exit12 Arxivat 2014-12-25 a Wayback Machine.